রিটকারী পক্ষে শুনানি করেন আইনজীবী একলাছ উদ্দিন ভূইয়া। সঙ্গে ছিলেন সৈয়দা শাহীন আরা লাইলি ও দিদারুল আলম। পরে একলাছ উদ্দিন বলেন, কুমিল্লার হাউজিং অ্যাস্টেটের মুল নকশায় আমদিঘীসহ একাধিক দিঘী রয়েছে। তবে আমদিঘীকে খাস জমি দেখিয়ে গত বছর ছয় ব্যাক্তিকে লিজ দেওয়া হয়। বিষয়টি নিয়ে গণ মাধ্যমে প্রতিবেদন প্রকাশের পর চলতি বছরের ১৮ এপ্রিল প্রধানমন্ত্রীর কার্যালয়ের নির্দেশনায় ওই লিজ বাতিল করে মাটি ভরাট বন্ধে ব্যবস্থা নিতে বলা হয়। তারপরও প্রয়োজনীয় ব্যবস্থা গ্রহণ না করায় আইনি পদক্ষেপ নেওয়া হয়।